SARL-NUUS SONDAG 04 DESEMBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Nuus wat gisteraand laat ontvang is, is dat die sleutel van Bert Howes, ZS6HS, 
in die ouderdom van 96 jaar in 1 Militêre Hospitaal, in Pretoria op 3 Desember 
opgehou werk het. Ongelukkig is geen verdere besonderhede ten tye van die 
oplaai van hierdie bulletin beskikbaar nie. Ons innige meegevoel aan Bert se 
naby en ander familie en vriende. 


Dit is met leedwese dat die Boland Amateurradioklub moet aankondig dat die 
sleutel van Frans Byleveld, ZS1RF, op 30 Augustus 2011 in die ouderdom van 
81 jaar stil geraak het. Frans was `n stigterslid van Tak Boland in 1948 en later 
'n erelid van die klub. 


Ons innige meegevoel gaan aan sy LV Leonie, kinders, ander familie en vriende. 
(POUSE) 

In die nuus vandag; 

DIE NAG VOOR KERSFEES 


RADIOAMATEURS LUISTER NA DIE SEIN VAN DIE MARS WETEN- 
SKAPLABORATORIUM 


VERKRY HIERDIE KERSFEES HARDEBANDUITGAWES VAN DIE ARRL 
SE HANDBOEK OF ANTENNABOEK 


AO 51 ORT 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


DIE NAG VOOR KERSFEES 


Net mooi in tyd vir die Kersseisoen het Gary Pearce, KNAAG, n videoweergawe 
van Clement Clarke Moore se gedig n Besoek van St Nicholas in die alge- 
meen meer bekend as Die Nag Voor Kersfees vrygestel, maar Pearce se weer- 
gawe het n duidelike amateurkinkel. Met kitaarbegeleiding deur Don Mercz, 


W3AVR, n Amateur Se Nag Voor Kersfees sluit in buiteblaaie van die @OST- 
tydskrif, Gil-grapprente en @ST-advertensies met Kersfeestemas uit vervloë dae. 
U kan daarna, luister of dit aflaai van die koppeling Amateurradio Vandag op 
www.sarl.org.za. 


RADIOAMATEURS LUISTER NA DIE SEIN VAN DIE MARS WETEN- 
SKAPLABORATORIUM 


Slegs 7 uur na die lansering van NASA se Mars wetenskaplaboratorium en soos 
dit van die aarde af wég gespoed het, het amateurs met gebruik van die AMSAT- 
DL se fasiliteit in Bochum, Duitsland, het amateurs ingeluister na die tuig se 
telemetrieseine op 10 GHz. Om 21:45 UTC was die ruimtetuig ongeveer 115 
000 km weg van die aarde op pad na n ontmoeting met Mars in Augustus 
2012. James Miller, GSRUH, het deur afstandbeheer die 20 meter paraboliese 
antenna, in Bochum na die Mars wetenskaplaboratorium gerig en die volging- 
en ontvangstelsels inwerking gestel. Volgens Miller het die sein n spinmodu- 
lasie van —- 3 Hz teen twee omwentelings per minuut gehad. Die antenna by 
Bochum word ook deur AMSAT-DL gebruik om intydse sondata van NASA 
se STEREO A /B-satelliete te ontvang. Hierdie data word per internet aan n 
NOA A-diensverskaffer in die VSA aangestuur. 


VERKRY HIERDIE KERSFEES HARDEBANDUITGAWES VAN DIE ARRL 
SE HANDBOEK OF ANTENNABOEK 


Die SA Amateurradio Ontwikkelingstrust het hardebanduitgawes van die ARRL 
2012 handboek sowel as die nuwe uitgawe van die Antennaboek in voorraad. Om 
te bestel, besoek www.amateurradio.org.za/books,htm. Boeke wat bestel is sal 
beginnende op 9 Desember in die pos besorg word. Bestel nou indien aflewering 
voor Kersfees verlang word. Daar is beskrywings oor die inhoud van die twee 
boeke op die SAARDT se webwerf beskikbaar. 


AO 51 ORT 


Die AO 51 amateurradiosatelliet het stil geraak. Drew Glasbrenner, KO4MA, 
die Visepresident vir Bedryf van AMSAT Noord-Amerika, het gesê dat die tuig 
opgehou het met die uitstuur van seine en dat dit ook nie op enige bevele van 
die grond af reageer nie. 


Glasbrenner het die aankondiging op Dinsdag 29 November gemaak. Met die 
publieke aankondiging van die staking van die werking van AO 51 is dit genoem 
dat in die laaste telemetriedata wat ontvang is, daar n aanduiding was dat die 
derde van die ses batterye wat5 krag aan die satelliet gelewer het, n kortsluit- 
toestand nader. Volgende waarneming het aangedui dat die spanning van die 
drie oorblywende selle onvoldoende was vir die werking van die UHF-senders. 
Toetse met die S-band sender was ook nie positief nie, maar meer probeerslae 
word verwag. 


Glasbrenner sê dat die beheerspan probeer het om die satelliet in n toestand 
te laat waar, indien die spanning hoog genoeg styg, die 435,150 MHz sender 
moontlik gehoor sal word. Hy sê dat die beheerspan gedurende die komende 


maande gereeld sal probeer om kommunikasie met, die satelliet te bewerkstellig 
aangesien daar altyd die moontlikheid bestaan dat n sel uit sy kortsluittoestand 
kan kom en dat AO 51 weereens bruikbaar mag raak. 


AO 51 was vir die beste deel van 7 jaar in omwenteling en het gedurende daardie 
tyd diens aan die radioamateurgemeenskap verskaf. 


NEEM BHF SAAM MET U OP VAKANSIE 


Nou dat die vakansieseisoen begin en baie binnelandse amateurs kuswaarts gaan 
keer, mag dit n goeie idee wees om n laekrag sendontvanger en n 3 of 4 element 
Yagi-antenna vir 144 MHz saam te neem en Tropovoortplanting te geniet. Sterk 
tropo-openinge mag dikwels gedurende warm, vogtige dae, en ook so n uur na 
sonsondergang voorkom wanneer distansies tot 400 km en verder met ESB en 
FM bereik kan word. 


Indien die stel ook oor 50 MHz beskik, kan landwye kontakte gedurende die 
oggende en/of namiddae, selfs met lae krag en met gebruik van n 2 of 3 element 
antenna gemaak word wanneer onverwagte sporadiese E-openinge voorkom. 


Stel jou voor om langs n braaivleisvuur ongewone kontakte te maak met n 
mikrofoon in die een hand en n bier in die ander hand. Geniet jou vakansie 
met BHF RF! 


KLUBNUUS 


Tydens die AJV van die Suid-Afrikaanse Antieke Radiovereniging gehou op 12 
November 2011, is Richard, ZS6TF, as President vir 2012 verkies. Die res van 
die komitee bly aan as volg nl. Rad, ZS6RAD, Tegniese Raadgewer; John, 
ZS1WJ, Wes-Kaap; Andy, ZS6ADY, Skakelbeampte en Nuusbriefredakteur. 


Die komitee bedank Don, ZSS5DR, die uittredende President, vir sy bydrae tot 
die vereniging die afgelope twee jaar. 


HEF VOORTPLANTINGSVOORSPELLING 


Hannes Coetzee, ZS6GBZP, berig dat die sonaktiwiteit besig is om verder af te 
neem met slegs `n paar C-klas fakkels wat gedurende die week geproduseer is. 
Dit wil voorkom of sonvlek 1 363 besig en daar is nog steeds die moontlikheid van 
'n M-klas fakkel. Verder is die son se oppervlakte oortrek met kleiner sonvlekke 
wat gunstige HF-toestande verseker. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 88. 


20 tot 10 m gaan pret wees met verskeie openinge gedurende die verloop van die 
dag. Die hoër bande sal tipies eerste oopmaak om dan later deur die laer bande 
gevolg te word. 6 m is ook aktief met goeie TEP-openinge van tyd-tot-tyd. 


Besoek gerus www.spaceweather.co.za vir meer inligting. 


DAGBOEK VAN GEBEURE 


31 Januarie 2012 - Laaste dag vir insending van nominasies vir SARL-Raadslede 
en mosies vir die SARL se AJV in 2012. 31 Januarie 2012 - Sluitingsdatum vir 
insending van voorgestelde verhandelings vir SA AMSAT se Ruimtesimposium. 
Onthou ook om nominasies in te stuur vir die SARL-toekennings wat gedoen sal 
word tydens die galadinee wat ook gedurende die naweek met die 2012 SARL- 
A JV sal plaasvind. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHG in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 16:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


